ഡോള ബാനർജി

ലോക ചാമ്പ്യൻഷിപ്പ് നേടുന്ന ആദ്യത്തെ ഇന്ത്യൻ അമ്പെയ്തുകാരിയാണ് ഡോള ബാനർജി. ഇംഗ്ലീഷ്: Dola Banerjee :ബംഗാളി: () (ജനനം 2 June 1980) 

ജീവിതരേഖ
ആദ്യകാലം
അശോക ബാനർജിയുടേയും കല്പന ബാനർജിയുടെയും മകളായി ബംഗാളിലെ ബാരാനഗറിൽ 1980 ജൂൺ 2 നു ജനിച്ചു. വിദ്യാഭ്യാസം ബാരാനഗറിലെ രാജ്‌കുമാരി ഹൈസ്കൂളിലായിരുന്നു. 9 വയസ്സുള്ളപ്പോൾ തന്നെ അമ്പെയ്തു പരിശീലന കളരിയിൽ ചേർന്നു My Fundays by Dola Banerjee in The Telegraph, September 12, 2007  ജാംഷെഡ്പൂരിലെ ടാറ്റാ അമ്പെയ്ത്ത് അക്കാഡമിയിലായിരുന്നു പരിശീലനം. 

ഇളയ സഹൊദരൻ രാഹുൽ ബാനർജിയും ഒരു അമ്പെയ്ത് താരമാണ്. ഷാൻ  സാഗരിക എന്നറിയപ്പെടുന്ന ഗായകർ ഡോളയുടെ ബന്ധുക്കളാണ് ദേശീയ മത്സരങ്ങളിൽ പങ്കെടുക്കാൻ തുടങ്ങിയതു മുതൽ ഇന്ത്യയിലെ പ്രമുഖസ്ഥാനത്തായിരുന്നു ഡോള.

കായിക ജീവിതം

 ദേശീയം 
1999ൽ ഷില്ലോങ്ങിൽ വച്ചു നടന്ന ടൂർണമെന്റിൽ ദേശീയ ചാമ്പ്യനായി. 2001 ൽ അമരാവതിയിൽ വച്ചു നടന്ന ദേശീയ ചാമ്പ്യൻഷിപ്പിൽ റികർവ് ഇനത്തിൽ വ്യക്തിഗത സ്വർണ്ണം നേടി. 2002 ലെ ദേശീയ ചാമ്പ്യൻഷിപ്പിൽ ഇത് രണ്ട് സ്വർണ്ണമായി. 2007 ൽ വിജയവാഡയിൽ നടന്ന ദേശീയ ചാമ്പ്യൻഷിപ്പിലും സ്വർണ്ണം നേടി 

 അന്തർദേശീയം 
ആദ്യത്തെ അന്തർദേശീയ പ്രകടനം സാൻഡിയാഗോവിൽ വച്ച് 1996ൽ നടന്ന യൂത്ത് ലോക ചാമ്പ്യൻഷിപ്പിലായിരുന്നു.Dola Banerjee, biography 

2004 ലെ ഏഥൻസ് ഒളിമ്പിക്സിൽ പങ്കെടുത്തു 52 ആം സ്ഥാനം നേടി. ആദ്യറൗണ്ടിൽ തന്നെ ലോക 52 ആം സ്ഥനക്കാരിയായ കിർസ്റ്റിൽ ഴാൻ ലൂയീസുമായി 14-131 ൽ പൊരുതി തോറ്റു. 8 ആം സ്ഥാനം നേടിയ ഇന്ത്യൻ ടീം ഇനത്തിലും ഡോള പങ്കെടുത്തു.   

എന്നാൽ  മികച്ച പ്രകടനത്തിലൂടെ ന്യൂയോർക്കിൽ നടന്ന ലോക ഔട്ട്ഡോർ അമ്പെയ്ത് ചാമ്പ്യൻഷിപ്പ് മത്സരത്തിൽ സ്വർണ്ണം നേടുകയും അതിലൂടെ ചരിത്രം സൃഷ്ടിക്കുകയും ചെയ്തു. 2005 മാഡ്രിഡിൽ നടന്ന ലോക ടീം ഇനത്തിൽ 4-ആം സ്ഥാനത്തെത്തി. 

2005ൽ ടർക്കിയിലെ അന്റാല്യയിൽ നടന്ന ഗോൾഡൻ ആരോ ഗ്രാൻഡ്പ്രി ചാമ്പ്യൻഷിപ്പിൽ സ്വർണ്ണമെഡൽ നേടി. ഫൈനൽ റൗണ്ടിൽ ഉക്രെയിന്റെ തത്യാന ഡോറോക്കോവയെയാണ് ഡോള പരാജയപ്പെടുത്തിയത് . യൂറൊപ്യൻ ഗ്രാൻപ്പ്രിയിലും ഡോള സ്വർണ്ണം നേടുകയുണ്ടായി. തുടർന്ന് അന്റല്യയിൽ വച്ചു തന്നെ നടന്ന ലോകകപ്പിൽ സൗത്ത് കൊറിയയുടെ യു മി കിം 1009-104 നു ഡോളയെ രണ്ടാം സ്ഥാനത്താക്കി. അന്ന് ടീം ഇനത്തിൽ ഇന്ത്യ 4-ആം സ്ഥാനം നേടിയിരുന്നു.  

2006 ലെ സാഫ് ഗെയിംസിൽ സ്വർൺപ്പതക്ക ജേതാവായി 
2007ൽ ഇംഗ്ലണ്ടിലെ ഡോവറിൽ നടന്ന മെറ്റെക്സാൻ ലോക അമ്പെയ്തുചാമ്പ്യൻഷിപ്പിലെ നാലാം പാദത്തിൽ വ്യക്തിഗത സ്വർണ്ണമെഡൽ നേടി. ഇതോടെ ഡോളക്ക് 2007 ൽ ദുബായിൽ വച്ച് നടന്ന ലോക ചാമ്പ്യൻഷിപ്പിൽ ഇടം ലഭിച്ചു. നാലു പാദങ്ങളിലെയും ജേതാക്കൾ മാറ്റുരക്കുന്ന സ്ഥലമാണ് ലോക ചാമ്പ്യൻഷിപ്പ്. .Dola creates history, sits on top of the world- Hindustan Times ദുബായിൽ വച്ച് നടന്ന ലോക ചാമ്പ്യൻഷിപ്പിലെ വ്യക്തിഗത റീകർവ് അമ്പെയ്ത് ഇനത്തിൽ ഡോള ജേതാവായി  http://www.rediff.com/sports/2007/nov/24dola.htmചരിത്രം സൃഷ്ടിച്ചു. 2007 ൽ ജർമനിയിലെ ലെയ്പിഗിൽ നടന്ന ലോക ചാമ്പ്യൻഷിപ്പിൽ ആറാം സ്ഥാനം കൊണ്ട് തൃപ്തിപ്പെടേണ്ടിവന്നു.  

2005-ൽ അർജ്ജുന പുരസ്കാരം നൽകി രാജ്യം ആദരിച്ചു. അമ്പെയ്തിൽ അർജുന ലഭിക്കുന്ന രണ്ടാമത്തെ വനിതാ കായികതാരമായിരുന്നു ഡോള.Idol Dola becomes an icon- Hindustan Times 2008 ബെയ്ജിങ്ങ് സമ്മർ ഒളിമ്പിക്സിൽ 

ഡോളക്ക് കാര്യമായ നേട്ടമൊന്നുമുണ്ടാക്കാൻ കഴിഞ്ഞില്ല. 
Athlete biography: Dola Banerjee, beijing2008.cn, ret: August 23, 2008 2010 ഡൽഹി കോമ്മണ് വെൽത് ഗെയിംസ് മത്സരങ്ങളിൽ ടീം റീകർവ് ഇനത്തിൽ ദീപിക കുമാരിയും ബൊംബയാല ദേവിയുമായി ചേർന്ന് സ്വർണ്ണപ്പതകം നേടി. Dola & Co create history with archery gold വ്യക്തിഗത ഇനത്തിൽ വെങ്കല മെഡൽ ജേതാവായി.

 പുരസ്കാരങ്ങൾ 

2005 ൽ അർജ്ജുന അവാർഡ് നൽകി രാജ്യം ആദരിച്ചു.  

റഫറൻസുകൾ

വർഗ്ഗം:അമ്പെയ്ത്തുകാർ
വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ലോകചാമ്പ്യന്മാർ
വർഗ്ഗം:ബംഗാളി കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:സ്ത്രീകൾ
വർഗ്ഗം:വനിതാകായികതാരങ്ങൾ
വർഗ്ഗം:1980-ൽ ജനിച്ചവർ